 Onye zọrọ ọkwa gọvanọ na Steeti Bayelsa notu ndọrọ ndọrọ ọchịchị All Progressive Congress eturula ugo na ntụliaka gọvanọ emere ụbọchị Satọdee. Lyon, bụ onyr meriri ba okpuru ọchịchị ime obodo isii nime asatọ enwere na steeti ahụ, meriri onye otu ya gbasoro ya mgba dịka nwoke, Sinatọ Douye Diri nke otu ndọrọ ndọrọ ọchịchị Peoples Democratic Party, onye nwetara mmeri na okpuru ọchịchị ime obodo abụọ.  Mmeri nke Lyon bụ ihe pụrụ iche dịka otu ndọrọ ndọrọ ọchịchị ọzọ na-achụpụ PDP nọkwá gọvanọ steeti ahụ kamgbe Naijiria chighara azụ nọchịchị onye kwuo uche ya nafọ 1999. Onye na-akpọ mpụtara ntụliaka na steeti ahụ, Ọkammụta Faraday Orumwense, kwuru na Lyon nwetara ntụliaka dị puku narị atọ na iri ise na abụọ, narị ise na iri ise na abụọ 352,552 were merie Diri, onye nwetara ntụliaka dị puku otu narị na iri anọ na atọ, otu narị na iri asaa na abụọ 143,172.Lyon nwetara mmeri na okpuru ọchịchị ime obodo isii nime asatọ dịka ụlọọrụ ntụliaka dị naka nala ànyị, INEC, sịrị kpọpụta na Ụlọ Mgbasa ozi Ọkammụta Mahmood Yakubu dị na Yenagoa, isi obodo steeti ahụ. Okpuru ọchịchị ime obodo ahụ gụnyere Brass, Nembe, Ogbia, Southern Ijaw, Ekeremor na Yenagoa, ebe PDP meriri na okpuru ọchịchị Sagbama na KolokumaOpokuma.Dịka Lyon na otu ndọrọndọrọ ọchịchị APC nke Bayelsa na-enwe añụrị, otu ndọrọndọrọ ọchịchị APC na Kogi steeti na onye zọrọ ha ọkwa gọvanọ, Gọvanọ Yahaya Bello, ga-echere elekere iri nke ụtụtụ ụbọchị taa maka ịkpọpụta mpụtara ikpeazụ.Nke a bụ maka INEC bugharịrị mkpọpụta mpụtara ntụliaka nke gọvanọ ahụ were ruo ụbọchị Mọndee. Onye mkpọpụta mpụtara ntụliaka ahụ na steeti Kogi, Ọkammụta Ibrahim Umar, kwuru na ọ dị mkpa ka ebugharịa ya maka INEC ka na-eche mpụtara ntụliaka sitere na okpuru ọchịchị Ibaji na Lokoja ebe nke Dekina nwere obere ihe mgbagwoju anya.Mana tupu ebugharịa mkpọpụta ahụ, ụlọọrụ ntụliaka dị naka akpọpụtala mpụtara okpuru ọchịchị ime obodo iri na asatọ nime iri abụọ na otu. Nime iri na asatọ ahụ akpọrọla, Bello na-emeri na okpuru ọchịchị ime obodo iri ebe onye na-esote ya, Musa Wada nke PDP, nwetara mmeri na okpuru ọchịchị ime asatọ. 